CABUGAO, Ilocos Sur – Nalmes ti maysa a baro bayat ti panagpipiknikda nga agkakabagian ken aggagayyem iti Arisodosod Falls iti Barangay Cacadiran, ditoy nga ili idi malem ti Septiembre 8.
Nainaganan ti nalmes a ni Michael Agtaguem y Addongay, 22, baro, ken residente iti Barangay Nagsingcaoan, ditoy met laeng nga ili.
Segun iti report, napan nagpipiknik ken naggiinom ti biktima, kaduana dagiti gagayyem ken kakabagianna iti nasao a lugar.
Mapapati a nagpatuktok ti biktima iti falls sa bimmaba ngem gapu ta nakainom, naidungpar iti maysa a bato a puon ti nakakaruskosanna iti dan-aw.
Nagpaarayat ti biktima ngem gapu iti napigsa a koriente, limned ket saanen a limmung-aw.
Inalaw dagiti nagresponde a PNP ken BFP personnel ti biktima sada intaray iti Pira Clini and Hospital ngem naideklara nga awanen ti biagna.
Nagsagrap ti biktima iti kammuol iti ulona ken garumiad iti abagana.#
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn